tomron87/hebrew-wikipedia-sentences-corpus huggingface dataset:
רבים מהם נשארו בקונסטנטינופול והצטרפו למשמר הורנגי, יחידת העלית של קיסר ביזנטיון.
המשך המסע ארך זמן רב ובדרכו עבר זיגורד על פני ארצות רבות.
דרכו חזרה הבייתה עברה דרך בולגריה, הונגריה, פאנוניה, שוואביה ובוואריה, שם הוא פגש את לותאר השלישי, קיסר האימפריה הרומית הקדושה.
בהמשך הוא הגיע לדנמרק, שם הוא התקבל בברכה על ידי המלך נילס, שבסופו של דבר העניק לו ספינה שבה הוא הפליג בחזרה לנורווגיה.
עם שובו למולדתו ב-1111, מצא זיגורד ממלכה פורחת ומשגשגת.
אחיו אייסטיין השקיע את כל כוחו ומרצו לבסס ולחזק את הממלכה ובמיוחד את הכנסייה.
זיגורד קבע את בירתו בקוגנגהאלה (כיום קונגלב שבשוודיה) ובנה שם מצודה חזקה שבה התגורר ושם שמר את שריד הצלב שהוענק לו על ידי בלדווין.
ב-1123 יצא זיגורד שוב למלחמה בשמה של הכנסייה, הפעם בסמולנד שבשוודיה, שם המקומיים התכחשו לאמונתם הנוצרית ושבו לסגוד לאלים הנורדים.
במהלך תקופת מלכותו של זיגורד הונהג בנורווגיה מתן מעשר לטובת הכנסייה, שבעקבות כך התחזקה באופן משמעותי.
זיגורד גם ייסד את הדיוקסיה של סטוונגר, בעקבות סירובו של הבישוף של ברגן להתיר לו להתגרש.
זיגורד הראשון מת ב-1130 ונקבר בקתדרלת סט.
עצמותיו הועברו במאה ה-17 למאוזוליאום המלכותי בטירת אקרשוס .
לזיגורד ולרעייתו מלפרידה (בתו של מסטיסלאב הראשון, נסיך קייב ונכדתו של אינגה הזקן, מלך שוודיה), הייתה בת אחת, כריסטין, אך לא בן אחד חוקי.
מצב זה הוביל לאחר מותו של זיגורד לתחילתו של מאבק כוחות בין שורה של בנים בלתי חוקיים וטוענים לכתר, שהסלים למלחמת אזרחים ארוכה ומתישה.
במהלך מלחמת האזרחים הנורווגית, שהתמשכה ממותו של זיגורד ב-1130 ועד 1240, התנהלו עימותים משולבים ברמות שונות של עצימות.
הרקע לעימותים אלו היה סדר הירושה הנורווגי שהיה בלתי ברור, המצב החברתי והמאבקים בין קבוצות שונות של אצילים שנאבקו אלה באלה.
בסופו של דבר נוצרו שתי מפלגות, ה"בגלר" וה"בירקביינר".
דמות המפתח שסביבה התקבצו הצדדים הייתה בדרך כלל בנו של המלך, או מי שתומכיו טענו שהוא בנו של המלך.
במאבקי ירושה אלו לא עמדה כלל השאלה אם אותו בן מלך הוא בן חוקי או לא חוקי.
יכולותיהם והפופולריות של היורשים בכוח היו השיקולים לבחירתם.
מצב זה הניח את הבסיס למאבקים ארוכים על השליטה בממלכה במהלך המאה ה-12 ובתחילת המאה ה-13.
זיגורד האראלדסון (בנורדית עתיקה: Sigurðr Haraldsson, בנורווגית: Sigurd Haraldsson; 1133 – 6 בפברואר 1155) היה מלך נורווגיה מ-1136 ועד מותו.
הוא היה בנו של האראלד הרביעי ושל פילגשו תורה גוטורמסדוטר.
הוא שימש כשליט שותף יחד עם שני אחיו למחצה, אינגה הראשון ואייסטיין השני.
הוא היה מכונה "זיגורד מון" (בנורדית עתיקה: Sigurd Munn, שפרושו "הפה").
זיגורד נהרג במסגרת המאבק שהתנהל כנגד אחיו אינגה בשלב המוקדם של מלחמת האזרחים הנורווגית.
זיגורד גודל על ידי גוטורם בטרונדלג.
כאשר נרצח אביו על ידי הטוען לכתר זיגורד סלמבה ב-1136, הוכרז זיגורד כמלך על ידי אספת האצילים.
באותה עת, הוכרז גם אחיו אינגה כמלך שותף.
האפוטרופוסים שלהם איחדו כוחות כנגד זיגורד סלמבה וכנגד בעל בריתו, מגנוס הרביעי ("העיוור").
הקרבות כנגד הטוענים לכתר הללו היו האירועים המרכזיים בשנים הראשונות של מלכותו של זיגורד.
ב-1139 הובסו ונהרגו מגנוס העיוור וזיגורד סלמבה בקרב הולמנגרה.
לאחר קרב זה שררה תקופת שלום.
במהלך התקופה שבה היו האחים קטינים, שיתפה האצולה הנורווגית פעולה בשלטון על הממלכה ויעצה למלכים.
ב-1142 הגיעה לנורווגיה מסקוטלנד אחיהם, אייסטיין.
עובדת היותו בנו של האראלד הרביעי הוכרה, שכן זה הצהיר שהיה לו בן מעבר לים.
לפיכך הפך אייסטיין להיות גם הוא מלך שותף יחד עם זיגורד ועם אינגה.
מגנוס, שעליו ידוע מעט, מת בנסיבות טבעיות ב-1145 בהיותו בן 10.
ב-1152 ביקר בנורווגיה ניקולס בריקספיר, אז נציג האפיפיור ולימים האפיפיור אדריאנוס הרביעי.
במהלך ביקורו אורגנה הכנסייה בנורווגיה כארכיבישופות נפרדת שמקום מושבה היה בנידארוס (טרונדהיים).
כשבגרו האחים, וכשיועציהם המבוגרים מתו, החלה לשרור עוינות ביניהם.
ב-1155 נפגשו שלושתם בברגן במאמץ לשמור על השלום.
אינגה האשים את זיגורד ואת אייסטיין במזימה להדחתו מכס המלוכה.
זיגורד הכחיש את ההאשמות, אך כמה ימים מאוחר יותר נהרג אחד משומריו של אינגה על ידי אחד משומריו של זיגורד.
בעצת אמו, אינגריד, ובעצת יועצו הבכיר, גרגוריוס דגסון, הורה אינגה לאנשיו לתקוף את מקום מגוריו של זיגורד.
לצדו של זיגורד היו אנשים מעטים והתוקפים לא גילו כלפיו כל רחמים.
זיגורד השני נהרג ב-6 בפברואר 1155. הוא נקבר בקתדרלה הישנה של ברגן, במקום שבו ניצבת כיום מצודת העיר.
ב-1531 נהרסה קתדרלה זו ונבנתה במקומה קתדרלה גדולה יותר.
אייסטיין איחר להגיע לפגישה וכאשר זיגורד מת הוא היה רק בפאתי העיר.
הסדר בלתי נוח הושג בין אינגה לבין אייסטיין, אך השלום בין השניים לא ארך זמן רב.
רציחתו של זיגורד השני פתחה את השלב השני במלחמת האזרחים הנורווגית והלחימה נמשכה עם כמה הפסקות קצרות עד 1208. הסיבות ללחימה בברגן נותרו שנויות במחלוקת.
על פי הסאגות, זממו אייסטיין וזיגורד להדיח את אינגה מכסאו ולחלק את חלקו בממלכה ביניהם.
בהמשך מלחמת האזרחים, כמה טוענים לכתר טענו שהם בניו של זיגורד.
לגבי חלק מהם, הייתה זו רק הצהרה פוליטית, שכן מוצא מלכותי היה נחוץ למי שהיה מועמד לכתר.
מי שנחל הצלחה מרובה ביותר מבין כל הטוענים לכתר הללו היה המלך סבר.
הסאגות מציירות תמונה שלילית הן על זיגורד והן על אחיו אייסטיין ובאופן כללי הן בוחרות לתאר את אינגה כשליט הצודק ביותר מבין שלושת האחים.
במחזור העולם נכתב על זיגורד:
הוקון השני, מלך נורווגיה (1147–1162) – הומלך על ידי תומכיהם של זיגורד ואייסטיין לאחר מותו של זה האחרון ב-1157 כמשקל נגד לאינגה.
נהרג בקרב כנגד תומכיו הוותיקים של אינגה ומלכם החדש, מגנוס החמישי.
זיגורד זיגורדסון (1155–1163) – הוכרז כמלך על ידי תומכיו של הוקון השני לאחר מותו של זה ב-1162. נשבה והוצא להורג על ידי תומכיו של מגנוס החמישי.
האראלד – נשבה והוצא להורג על ידי תומכיו של מגנוס החמישי בשל האיום שהיווה לשלטונו.
ססיליה – נישאה לפולקביד "שומר החוק" (הנישואים בוטלו מאוחר יותר).
הייתה אמו של הוקון "המשוגע".
עובדת היותו בנו של זיגורד שנויה מאוד במחלוקת.
הסאגה שחוברה אודותיו מציירת תמונה שלילית על אביו כדי ליצור ניגוד לתכונותיו החיוביות של סבר.
אריק – קיבל תואר אצולה מסבר.
אין מידע ודאי על היותו בנו של זיגורד.
זיגוריזה (שם מדעי: Zygorhiza; מילולית: "שורש מוט") הוא סוג נכחד של לווייתן ממשפחת הבסילוזאוריים שחי בסוף תקופת האאוקן והיה קרובו של הדורודון.
מאובניו של לווייתן זה נמצאו באלבמה, לואיזיאנה ומיסיסיפי בארצות הברית, בניו זילנד ובחלק מאירופה.
המאובנים שלו התגלו לראשונה ב-1903 ונחשבו למאובני בסילוזאורוס.
היצור אשר דמה במראהו לבסילוזאורוס קטן והיה בעל חרטום ארוך בעל שיניים ארוכות שכפי ששמו מרמז היו נטועות בעלות צורת מוט, הוא היה בעל סנפירים גדולים כמו ללווייתנים מודרניים והגיע לאורך 6 מטרים ולמשקל של 2–3 טון.
במבנהו הוא התאים לחיים ימיים והיה בעל חוליות רחבות, זנב עבה דו-אונתי וגפיים אחוריות זעירות שכמעט נעלמו ואולי עזרו ליצור במהלך הזדווגות.
על ראשו היה איבר דמוי מלון כמו לדולפינים.
במבנהו הוא היה טורף מהיר ואכזרי של דגים ויצורי ים קטנים ממנו.
ייתכן מאוד שצד בלהקות אך לא ברור אם היה יכול לצלול לעומק.
לווייתן זה הוא המאובן הלאומי של מדינת מיסיסיפי, לצד הבסילוזאורוס.
זיגומטורוס (שם מדעי: Zygomaturus) הוא סוג נכחד של חיית כיס ענקית דומה לוומבט ממשפחת הדיפרוטודוניים אשר חי בפליסטוקן לפני 45,000 שנה בערך בערבות אוסטרליה.
יונק זה הגיע למשקל 500 ק"ג, לאורך 2.5 מטר ולגובה 1.5 מטר בכתפיו.
הוא כנראה חי בדומה להיפופוטם גמדי והיה בעל נחיריים בקצה הראש כמותו.
הוא רעה בביצות ובערבות העשב של אוסטרליה בעדרים ורעה עשבים או קנים וייתכן שנע גם לאורך מישורי החופים.
שיניו החותכות הגדולות עזרו לו לכרסם את הצמחייה, בדומה לשיניו של הוומבט.
בניגוד להיפופוטמים הוא היה בעל כיס בקצה בטנו, שם הוא גידל את גוריו עד שהם גדלו.
לא ברור ממה יצור זה נכחד אך ייתכן שזה קשור להגעת האדם לאוסטרליה במשך הפליסטוקן, בדומה לקרובו הדיפרוטודון.
זיגולופודון (שם מדעי: Zygolophodon) הוא סוג נכחד של יונק ממשפחת הממוטיים שבסדרת הפילאים שחי במשך תקופת המיוקן עד לאמצע הפליסטוקן, לפני 17–0.781 מיליון שנה.
סוג זה תואר לראשונה בשנת 1877 ונכללו בו שישה מינים אשר חיו ברחבי אירואסיה, אפריקה ואמריקה הצפונית.
עצמות היצור כללו בעיקר ממאובני הגולגולת, לסת תחתונה ושיניים טוחנות עבות ובעלות חריצים.
השיניים הזכירו מאוד שיני ממותה, אך היו שונים מאלה של הפילים החיים.
הוא חי בסביבת יערות וניזון מעלי עצים ושיחים שאולי הפיל בעזרת חדקו.
היו לו חטים ארוכים מאוד וישרים.
הזיגולופודון היה קרובו של המסטודון שבעבר השתייך לסוגו.
ככל הנראה הוא התפתח ממיני פילאים כמו הטטרלופודון (Tetralophodon).
זה היה יונק ענקי ואחד מהגדולים ביותר בכדור הארץ.
הוא הגיע לגובה 3.4–4.1 מטר בכתפיו ולמשקל של 14–16 טונות.
דבר זה הופך אותו לגדול אף יותר ממספר זאורופודים ומבין יונקי היבשה קטן רק מהפרצרתריום ממונגוליה.
זיבר היא סדרה של רכבי שטח אשר מיוצרים על ידי חברת עידו שיפורי רכב בע"מ (Ido OffRoad Center Ltd (IORC)).
סדנת הייצור ממוקמת בפרדס חנה-כרכור, ישראל, והייצור החל משנת 1989.
ייצור השלדה והמסגרת בוצע תוך שימוש בחלקי מדף מסחריים.
המנועים מתוצרת ג'נרל מוטורס, V8 צילינדרים.
דגמי "זיבר" מאופיינים ככלים קשוחים המשלבים עבירות גבוהה, עם כישורי כביש שאינם נפוצים ברכבי שטח ייעודיים.
בשנת 2020 התעשייה האווירית הודיעה כי רכשה את פעילות כלי הרכב ZMAG, ZIBAR ו-ZD.
"Z-COM" - בתצורת 4 מושבים זה לצד זה.
"זיבר סימן 1" ("Zibar Mk.1") - גרסה קודמת, היום לא בייצור.
"זיבר סימן 2" ("Zibar Mk.
2") - גרסה לשימוש אזרחי, הדגם נבדק במדבריות ברחבי העולם בטמפרטורות פעולה של עד 55 מעלות צלזיוס.
הדגם מציע פלטפורמה של 4×4 הניתנת להתאמה לצרכים המיוחדים של כל לקוח, תוך שמירה על גמישות לשינויים מאוחרים יותר.
סרני "DANA 70" בתוכם סובבות ציריות של חברת "דיינה טראק", צלבי הנעה של "סופר ג'וינט" ונעילות דיפרנציאל של "ARB".
מערכת המתלים מבוססת על מבנה של חמישה חיבורים מלפנים ומאחור, קפיצי "קוייל אובר" ארוכי מהלך, ושני בולמי זעזועים בכל פינה: אחד "בילשטיין" ו- "קינג-שוקס".
מפרקי המתלים של חברת "ג'וני ג'וינט" ותפוח זרוע "איי" של "מקסי דרייב" משלימים את מערכת המתלים המספקת כ־45 ס"מ של מהלך בכל פינה.
זווית גישה של כ־88 מעלות, וזווית נטישה של כ-65 מעלות.
המצבר ומדחס האוויר ממוקמים מתחת למושבים כדי שהגישה אליהם תהיה נוחה ומידית.
החלונות הקדמיים מתפרקים כדי לאפשר שימוש באמצעי ראיית לילה לנהיגה.
צמיגים: "MTR" בקוטר של 40 אינץ'.
"Zibar M" - גרסה לשימוש צבאי.
"Z- Mag" - אב טיפוס בגרסה פתוחה.
"זיבר טרופר" ("Zibar Trooper") - גרסת טנדר בתצורת הארדטופ, בתצורות של 2 דלתות ו-4 דלתות.
"Zibar Zed" - גרסה משוריינת.
זיבר סימן 4" (ZIBAR MK4) - גרסה לשימוש אזרחי.
כ-10 שנים לקח לפתח את האב טיפוס.
תהליך הייצור היה כרוך בקשיים בירוקרטיים, בקשיים להשיג חלקים, ובקשיים כספיים.
הדגמים הראשונים נבנו לאחר אלפי שעות ניסוי, ללא מהנדסים, ללא מעצבים וללא אנשי פיתוח.
דגמי "זיבר" מיועדים ליחידות ביטחון והצלה, בגלל רמת ניידות גבוהה, כמעט ללא מגבלות לעבור מכשולים כגון: גדרות, סלעים, צליחת מחצבות וביצות.
על הדגם מורכבים גלגלים של משאית (בקוטר של כ-מטר), המניעים גוף קטן יחסית.
הדגם נוסה בג'ונגלים ושטח מחוספס בארבע יבשות, קיבל בשנת 2012 את חשיפתה של צפון אמריקה בלאס וגאס ב-"The SEMA Show" (אירוע הסחר במוצרי הרכב הראשונים בעולם).
מרווח מתחת לסרנים: 380 מילימטרים (דגמי "זיבר טרופר").
זווית גישה: 90 מעלות (דגמי "זיבר טרופר").
זווית נטישה: 38 מעלות (דגמי "זיבר טרופר").
טיפול במדרון הצד: 60% (דגמי "זיבר טרופר").
טיפול במורד אורכי: 100% (דגמי "זיבר טרופר")
מעבר תעלה: 0.8 מטר (דגמי "זיבר טרופר").
יכולת טיפוס שלב: 0.75 מטר (דגמי "זיבר טרופר").
קיבולת מכל דלק - 190 ליטר (דגמי "זיבר טרופר").
תאוצה בין 0–100 קמ"ש היא פחות מ-8 שניות.
במרץ 2012 יוצאו מחוץ לישראל 12 יחידות.
הדגם שווק באפריקה, רוסיה, אמריקה הלטינית (כולל במקסיקו), דובאי.
בשנת 2014 הוזמנו 30 יחידות מדגם "זיבר סימן 2" בדרום אמריקה.
בין הנוהגים בדגם: ולדימיר פוטין, דמיטרי מדבדב אשר קיבלו את הדגם במתנה מאוליגרך רוסי.
ביולי 2019 אושר אב טיפוס של דגם "זיבר סימן 4" לשימוש אזרחי במדינת ישראל.
דגם "זיבר" בשימוש יחידות נבחרות בצה"ל.
בשנת 2002 פנו בצה"ל לעידו כהן בחיפוש אחר פתרון לסיורים לאורך "קו-התפר" באמצעות רכב סיור מהיר, שיידע להתמודד עם תוואי שטח לא אחידים, בעל תגובה מהירה ועבירות ללא מתאימה, לא על חשבון יכולת נשיאת חיילים וציוד.
במסגרת המהלך נדרש לוח זמנים של חודשיים בלבד להצגת הרכב לבדיקה ומבחן.
המפתח בדק את מלאי החלקים העומדים לרשותו ממדפי האפסנאות הצבאית וקיבל סרנים, תיבת הילוכים ותיבת העברה של דגם האביר ומנוע של דגם הסופה.
חודשיים לאחר מכן נערך סיבוב הדגמה עם האלוף במיל.
ומנכ"ל משרד הביטחון אודי אדם על ה"זיבר" הראשון.
לאחר תצוגת התכלית, הוזמנו שני כלים נוספים.
אלה משמשים גם היום יחידות מיוחדות למגוון משימות.
בשנת 2020 התעשייה האווירית הודיעה כי רכשה את פעילות כלי הרכב ZMAG, ZIBAR ו-ZD מיצרן הסדרה, עידו כהן.
רכבי השטח ישודרגו לצרכים צבאיים והגנת גבולות ויותקנו עליהם מגוון מערכות הגנה, תקיפה, מודיעין, מכ"ם, אלקטרו-אופטיקה, ניווט ותקשורת המיוצרות בתעשייה האווירית.
במסגרת העסקה רכשה התעשייה האווירית את התכן וזכויות הייצור של רכבי השטח, תשדרג אותם במערכות שונות ותשווק את כלי הרכב לגופים ביטחוניים בארץ ובעולם.
ביוני 2022 קיבלה התעשייה האווירית הזמנה ממשרד הביטחון לייצור רכבי זיבר במפעל רמת"א שלה.
זיגזג או סיכסך הוא שמם של שרוך בד עיטורי, של תך רקמה ושל תך תפירה.
שרוך הבד שבאנגלית נקרא Rickrack הוא שטוח וקלוע כך שבמרחקים שווים בולטות ממנו פינות פעם לצד אחד ופעם לצד שני, באופן שמזכיר צורת W שחוזרת על עצמה.
השרוך עשוי לרוב מכותנה ואפשר למצאו עשוי מפוליאסטר, צמר או חוטים מתכתיים.
שרוך הזיגזג חזק ונארג בהרבה צבעים ובעוביים שונים ומשמש לייפוי בתפירה או רקימה על בד או בשולי בד, המרקם המיוחד שלו מאפשר ליצור כל מיני דוגמאות ושימש לקישוטי בגדי נשים ילדות ובובות.
זיגזג הוא גם שמו של תך תפירה ושל תך רקמה שיוצרים ביד או כאלו הנוצרים במכונת תפירה שבה מחט המכונה מדלגת פעם ימינה ופעם שמאלה.
למכונות התפירה יש גם תפר זיגזג שבו המכונה תופרת 3 צעדים ימינה ואחר 3 צעדים שמאלה וחוזר חלילה.
בין כלי התפירה יש גם מספרי סיכסך שבעזרתם גוזרים בד או ניר ויוצרים שוליים מזוגזגות.
בד ארוג בדוגמת 'טוויל עין הציפור' נקרא גם 'טוויל זיגזג' [Zigzag Twill].
אחת הסיבות לשימוש המרובה של תפירה, הטלאה או רקמה של זיגזג על בגדי אנשים, קשורה לסמליות של צורתו, ומשמעותה בתרבויות שונות.
ברקמה מכניסים לקבוצת הזיגזג - גם תכים המכונים אידרת הדג .
סירלוט נכתב שבאורנמנטיקה זיגזג מסמל אש.
המעצב התעשייתי הנרי דרייפוס בספרו המקיף 'Symbol Sourcebook' כתב שציור הזיגזג מסמן מים.
על אדם שמשנה את דעותיו לעיתים קרובות אומרים שהוא מזגזג.
אמנית הסיבים הפמיניסטית מרים שפירו, השתמשה בהרבה מיצירותיה בפסי זיגזג ותחרה.
משחר ההיסטוריה אנשים למדו לקלוע את שערם לצמות, בטבע מצאו ענפים גמישים, קש ועשבים גמישים נוספים שמהם קלעו רצועות שרוכים.
עם הדורות למדו לקלוע בין יתר השרוכים גם עם כאלה עם זוויות בצורת זיגזג.
כאשר מנסים לתפור שתי יריעות ורוצים שהתפר ביניהן יהי חזק רק טבעי שייוצר תפר הנראה כמו זיגזג.
בשנת 1860 שרוך הזיגזג היה ידוע באנגלית בשם 'צמה ארוגה מעוקמת', בסוף המאה ה-19 נשים שתפרו בבית באמריקה השתמשו בפסי זיגזג מיובאים מאירופה לצורכי עיטור שמלות, סינורים, וילונות ועוד חפצי בית.
את מכונת תפירת הזיגזג המציאה הלן בלנשארד ב-1873, פטנט מספר 141,987. תך הזיגזג מסיים קצוות חתוכים של בדים ובכך מחזק את הבגד ומונע איבוד חוטים בכביסה.
כמו כן המכונה מייעלת תפירה של בגדי סריגים.
המצאה זו הייתה אחת מתוך רבות, הלן המשיכה לשפר את מכונות התפירה והמחטים שלהן.
ב-1880 היה מאוד מקובל להשתמש בסרט הזיגזג בשילוב תחרה מצונרת.
ב-3 בנובמבר 1885, אושר ב'משרד הפטנטים של ארצות הברית' פטנט מספר 329,739 על 'תחרה עשויה במכונה' על שם א.
הנקלס מהעיר לנגרפלד שבפרוסיה, גרמניה.
הממציא כתב בבקשתו שהוגשה ב-2 באוקטובר 1884, שהשיפור שהוא מציע למכונה הקיימת הוא בכך שמתאפשרת קליעה של תחרות שונות יחד עם זיגזג (סעיף 45) דבר שעד אז נעשה בסריגת קרושה ביד.
זיגזג גם שולב בחלקי תחרה, שבהן קישטו כלי מיטה ובגדים תחתונים..
בין 1890 לשנת 1910 הייתה ירידה במכירות השרוך.
במשך 1910 הייתה תחייה לשימוש בזיגזג והתחילו אף לייצרו בארצות הברית ויצא לאור ספר עם דוגמאות כיצד לשלב את הזיגזג בכל מיני צורות.
בשנת 1930 בשנות השפל הכלכלי הגדול התחילו הרבה נשים בארצות הברית לתפור שמלות מהבדים של שקי המזון, היצרנים התחילו להדפיס דוגמאות יפות על השקים הללו, זיגזג שימש לעיטור השמלות הללו.
תפירת בגדי שקי המזון נמשכה עד לשנות ה-1950.
הנשיא פרנקלין רוזוולט הנהיג מדיניות של 'השכן הטוב' לדרום אמריקה, בתחילת שנות ה-1940, בעקבות זאת המעצבת מריון מקקוי עיצבה בגדים בהשראה מקסיקנית, בין העיצובים שלה היו הדפסים ורקמות של ציפורים ופרחים טרופיים וכן שכבות של בדים מכווצים ועיטורי זיגזג.
כאשר האריכו שמלות של ילדות ופס הקיפול הישן נותר בולט לעין, תפרו מעליו זיגזג, שהסתיר את הקטע הדהוי ו'חידש' במעט את השמלה הישנה.
זיגי היא סדרת נעורים ישראלית שעלתה לשידור ב-15 בנובמבר 2020 ב-TeenNick לצופי HOT, ב-12 בנובמבר עלה פרק הבכורה לערוץ היוטיוב של HOT.
דורי ארזי (אמיתי ארמן) הוא נער בן 17 אשר חולם על קריירה בתור זמר, אך נאלץ להסתיר את פניו וגופו משום שהוא חולה במחלת הוויטיליגו היוצרת כתמים על עורו ומעניקה לו מראה שמפריע לצופים האחרים.
משפחת ארזי מגיעה למושב חדש, דורי החולה במחלת הויטילגו מתקשה להשתלב.
ותמוז אחותו מצליחה במהירות להתחבר אל מיקי (שירלי לוי) וניב.
ניב מתאהב בתמוז על אף שיש לה בן זוג מהמקום הקודם - נדב (יוני מלס) שקנאי לה מאוד.
דורי מתחבר אל סיוון ילד אומנה, ונטע.
ניב ועילי (שחר גולן) חברו מתעללים בדורי ללא ידיעתה של תמוז.
תמוז וניב מנסים להתקבל למופע הגדול, אליו גם שיקמה (אנה זק) מנסה להתקבל.
דורי, נטע וסיוון מקימים את "זיגי" זמר במסכה שהופך במהירות להיות כוכב גדול.
נדב נפרד מתמוז בגלל הקרבה שלה לניב, והיא וניב נהפכים לבני זוג, גם דורי ונטע ושיקמה ועילי נהפכים לבני זוג.
בסוף העונה דורי מגלה לתמוז שהוא זיגי.
העונה השנייה מתחילה מספר ימים לאחר שדורי גילה לתמוז את האמת.
לאחר שתמוז גילתה היא לא סולחת לדורי על ששיקר.
סיוון נחטף בידי אזולאי, והוריה של מיקי מתגרשים.
ניתאי אח של עילי רואה את שקמה עם בן וחושב שהיא בוגדת בו, הוא אומר לעילי והם נפרדים.
לאחר שמתגלה שהבן הזה הוא אחיה של שיקמה שעם תסמונת דאון, שיקמה ועילי חוזרים ונדיר מתחיל לעבוד בבורגר ראפ.
ניב מנסה להפיל את דורי בכך שמתחזה אליו, לאחר שתמוז מגלה את זה היא נפרדת ממנו.
העונה נגמרת בזה שדורי חושף בפני כולם שהוא זה זיגי ומגלה שהקהל אוהב אותו ומיקי נחטפת בידי אורי.
העונה השלישית מתחילה חצי שנה אחרי סוף העונה השנייה.
העונה מתחילה שמשפחת ארזי עברה לבית חדש.
דורי מסיים את ההופעה האחרונה בתור זיגי.
כל חבריו עושים לו מסיבת הפתעה במסיבה מגלים שדורי ונטע נפרדו, מיקי הצליחה לברוח מאורי ולחזור לביתה, עילי הלך לפנימייה מה שגרם לשקמה להפוך להיות בת זוגו של ניתאי בלי שהוא והאחרים יודעים.
בר (גאיה גור-אריה) היא בת דודתם של דורי ותמוז מגיעה להיות בבית שלהם.
ניתאי מסתבך עם המשטרה לאחר שחושבים שדחף מהגג של "בית נחמה" את בוריס איש הפשע.
בהמשך תמוז מגלה שניב כתב שיר עליה והם חוזרים.
ונטע מתחילה לחשוד בדרור בן זוגה החדש.
בסוף העונה תמר מגלה שנכדה ניב רוצה לעשות לה אירוע התרמה ושהיא יוצאת מביתו של דורי היא מתעלפת ומתה מדום לב.
נטע מגלה שדרור הוא לא זה שדחף את בוריס אלא אחיו אזולאי ונחטפת על ידיהם.
העונה הרביעית מתחילה בתפיסת דרור ואחיו אזולאי על יד המשטרה, שגילתה מי הפושע האמיתי שדחף את בוריס מהגג, לאחר גילוי זה ניתאי משתחרר וכל החשדות נגדו נמחקות.
ניב מגלה שסבתו תמר נמצאת מחוסרת הכרה ומזמין אמבולנס, במסיבה שנערכת לניתאי לרגל שחרורו ניב מספר לתמוז שתמר מתה (במסיבה גם שיקמה נפרדת מניתאי על כך שבגד בה ואמונה בו נגמר.
לאחר מכן עושים לתמר טקס זיכרון.
בעריכת הטקס שיקמה פוגשת את חברתה לשעבר ליאור, ששינתה את שמה להודיה בעקבות המורה שלה ומנסה לשכנע את שיקמה להצטרף אליה והן חוזרות להיות חברות קרובות אך שיקמה לא יודעת כי כוונותיה של הודיה הן לטובתה הפרטית בלבד.
ניב עושה שהכל בסדר אצלו רק בשביל שלא ירחמו עליו.
נטע עוזרת לדרור לברוח מהמשטרה אך לאחר מכן דרור מגלה כי שיתפה פעולה עם המשטרה ובגללה אחיו בכלא.
נטע עושה זאת שנית ושוב, עוזרת למשטרה ואומרת לדרור כי אם יסגיר את עצמו מצבו יהיה טוב יותר.
בר מתקרבת לאיתמר אך לאחר מכן הוא מגלה כי אבא של בר משמיץ את אימו, דבר זה גורם להתנקשות בראש הממשלה, אימו של איתמר.
איתמר לא מסוגל לדבר עם בר אבל אחר כך שניהם מתפייסים.
רונה ניצלה ממוות ומני קקון פרש.
לאחר כן דורי והלהקה שלו השתתפו בתחרות להקות וזכו במקום השני, הלהקה שזכתה במקום הראשון היא הלהקה של סיוון וכל זה בזכות דורי, שהחליף את הקלידן.
לאורך העונה שיקמה משתתפת "במעגל אור" שלאחר מכן חבריה מגלים כי אורקה, המורה, היא פושעת שמנצלת את בנות המעגל.
הם מספרים לשיקמה אך היא לא מקשיבה להם.
אורקה מציעה לשיקמה לבוא איתה לחו"ל ומבקשת לשמור את העניין בסוד, נדיר מגלה את כוונותיה של שיקמה ומספר לניתאי שהם עוצרים את שיקמה שנייה לפני שהיא נוסעת עם אורקה.
דורי, ניב, נטע, איתמר ובר כבר בני שמונה עשרה, אבל החמישה החליטו לדחות את הגיוס לטובת שנת שירות בקרית הרצל, ישוב קטן ונכשל בצפון.
הם מגיעים חדורי מטרה ורצון למפגש עם תלמידי פנימית "נווה ישראל": מיכאל, כחלון, רוי, יהלי ולינור.
החמישה כולם מוגדרים נוער בסיכון ממשפחות הרוסות.
המפגש בין ילדי השמנת לחבורה הצעירה מזמן אין סוף אתגרים וקשיים אבל גם הזדמנויות לחיבורים ולחוויות כשהם מחליטים לפתוח בית קפה מוזיקלי שבו יעבדו ויופיעו ילדי הפנימיה יחד עם זיגי וחבריו.
אבל מה שמעיק על האפשרות לעתיד טוב יותר עבור החבורה הצעירה, הם אנשי העולם התחתון בצפון, שחושפים בלי להתכוון סוד מהעבר המשפחתי של תמוז ודורי.
בסוף הסדרה צוין שדורי ונטע נישאו והם הורים לילד בעל ויטיליגו.
שחקןדמותעונותמבוא התפקידאמיתי ארמןדורי ארזי/זיגיעונות 5–1ראשישירה לוינטע כהן-ארזישירלי לוימיקי צפרירעומר חזןניב גלרוןשיר זוארץתמוז ארזימיכאל גבעתיניתאי אשכנזיקווין רוביןסיוון פניניעונות 4–1ראשי-משניאנה זקשיקמהמירי בוהדנהשמרית ארזיעונות 5–1משנימוריס כהןניב ארזיעונות 4–1אלין גולןאושר לויעונות 5–3ראשי-משניבר ברימראיתמר נחמיה מיכאליראשיגאיה גור אריהבר קקוןסנדרה שדהתמר גלרוןעונות 3–1
דורי ארזי/זיגי (אמיתי ארמן) – נער מוזיקלי בן 17 החולה במחלת ויטיליגו הגורמת להופעת כתמים על עורו.
הוא סובל מהצקות רבות ומתבייש, בעיקר מניב ועילי.
למרות זאת הוא מצליח ליצור קשרים חברתיים עם נטע וסיוון.
עם הזמן מתפתח בין דורי לנטע קשר רומנטי.
חלומו הגדול הוא להיות זמר מצליח.
יחד עם חבריו הוא יוצר את דמותו של "זיגי", זמר המופיע כאשר כל גופו מכוסה בבגדים ועוטה מסיכה ועליה האות "Z" המסתירה את פניו.
בסוף העונה השנייה הוא מבקש להפסיק להיות זיגי, ובשל כך, חושף את עצמו ומגלה כי הקהל אוהב אותו בכל זאת.
בתחילת העונה השלישית מסתבר שהוא נפרד מנטע.
לכבוד סיום ההופעות שלו כזיגי הוא עושה מסיבה, שבסיומה הוא מקבל כווייה בידו ומגיע לבית חולים.
כשהוא חוזר הוא אומר לתמר, סבתו של ניב והסוכנת שלו, שהוא רוצה להפסיק להיות זיגי.
תמר מנסה לשכנע את נטע לעזור לו לחזור להיות זיגי.
סיוון מתעצבן עליו אך לאחר מכן מבין ואף סולח לו והם חוזרים להיות חברים.
כשמתגלה כי סיוון הוא זה שהדליף לאינטרנט שדורי נכווה דורי עוזב את סיוון ורוצה לחזור אל נטע, אבל היא לא מסכימה כי יש לה חבר חדש.
בעונה הרביעית דורי הופך למוזיקאי של "בית נחמה", שבינתיים, בגלל שתמר נפטרה באופן לא צפוי, שונה שמו ל"בית תמר".
בעונה החמישית הוא עובר עם איתמר וניב לקריית הרצל ומתגורר שם עד סוף הסדרה.
בפרק הסיום של הסדרה מתגלה כי כמה שנים מאוחר יותר הוא מתחתן עם נטע ונולד להם ילד שגם לו יש ויטיליגו.
תמוז ארזי (שיר זוארץ) – אחותו של דורי, בת 16, מאז שעברה למושב החדש מנהלת זוגיות מרחוק עם נדב אך מתקשה בעקבות זה שהתקבלה למופע הגדול.
עם הזמן מפתחת רגשות לניב אך נאלצת להתעלם מהם משום שניב נוהג להתעלל בדורי.
מיקי, חברתה הטובה של תמוז עוזרת לה להתמודד עם הוריה.
בסוף תמוז נפרדת מנדב ובזוגיות עם ניב, אשר בעונה החמישית הזוגיות מתחילה להיות זוגיות רעילה בשל שניב נמצא בקריית הרצל ותמוז נשארה בבית וגם כי לינור מתאהבת בניב וניב מתחיל להרגיש רגשות לתהילה, מוכרת המכולת בקריית הרצל.
תמוז נפרדה מניב באמצע העונה החמישית, ובסוף העונה החמישית ניב מתחיל להיות בן זוגה של תהילה "תילי".
תמוז מדברת עם ניב ומסכימה שהיא לא תהיה איתו בזוגיות.
בסוף הסדרה הופכת לדודה של הלל.
שמרית ארזי (מירי בוהדנה) - אימם של דורי ותמוז בעלה הוא יניב, מאוד מגוננת על ילדיה ורוצה בטובתם.
מגלה על הזהות הסודית של זיגי.
אסרה על תמוז להיפגש עם ניב.
שידכה בין נועה למכר שלה.
למדה סטפס בעברה, ועזבה את זה לטובת קריירה צבאית.
בעונה החמישית אפי מגלה את סודה של שמרית בצבא, ביחד עם מלי.
בסוף הסדרה הופכת לסבתא של הלל בנם של דורי ונטע.
יניב ארזי (מוריס כהן) (עונות 1–4) - אביהם של דורי ותמוז, בעלה של שמרית.
היפוכונדר שמחזיק בבית מלא תרופות.
התפטר מעבודתו כדי להיות עם זיגי וללוות את הקריירה של בנו, דורי.
בסוף הסדרה הופך לסבא של הלל.
נטע כהן ארזי (שירה לוי) – נערה חסרת ביטחון, עוזרת לאימה בעבודות הבית ומטפלת באחיה על אף שאינה זוכה להערכה על העבודה הקשה שלה, אימה מפלה לרעה את נטע ומפילה עליה את האחראיות על ההתנהגות של אחיה הקטן.
הייתה החברה של דורי ואף הייתה הסוכנת שלו (שהיה בתור "זיגי").
בתחילת העונה השלישית מגלים כי היא ודורי נפרדו, ודרור היה החבר החדש שלה.
תמר דוחפת אותה לעזור לדורי לחזור להיות זיגי.
בעונה הרביעית היא נפרדת מדרור.
בעונה החמישית מגיעה ביחד עם בר לקריית הרצל.
הופכת להיות המנהלת של בית הקפה החדש, אך לבסוף התפטרה ואיתמר החליף אותה.
באמצע העונה החמישית חזרה אל דורי, ובסוף הסדרה (סוף העונה החמישית) מגלים כי היא ודורי התחתנו וילדו ילד גם עם ויטיליגו.
סיוון פניני (קווין רובין) (עונות 1–4) – עובד בבורגר ראפ ומכונה בשל כך "בורגר בוי".
חברו של דורי ועזר לו להקים את זיגי.
בעונה השלישית התעצבן על דורי אך בהמשך סלח לו והם נהיו חברים, עד שדורי גילה שסיוון הדליף את זה שדורי נכווה לאינטרנט, דורי מפסיק להיות חבר שלו.
סיוון חוזר בעונה הרביעית אך מתחרה בדורי בתחרות הופעות.
בתחרות, הקלידן של סיוון נפצע ודורי מחליף אותו ועוזר לסיוון לנצח, ובשל כך חוזר להיות חברו, אך בעונה חמישית סיוון לא נראה ודורי עוזב את כפר אלון.
מיקי (מיקרונזיה) צפריר (שירלי לוי) – השכנה החדשה והמצחיקה שגרה ליד הבית החדש של משפחת ארזי, כשפוגשת לראשונה את דורי מקבלת אותו באהבה ומתעניינת בו למרות הכתמים על עורו, מתחברת אל תמוז והן נהיות חברות.
בעונה השלישית מתחילה לעבוד בבורגר-ראפ, ובעונה החמישית מתחילה להיות חברה של לולו.
בת זוגו של דן מהעונה השלישית.
ניב גלרון (עומר חזן) – נער רם ויפה ומקובל עם ביטחון עצמי מופרז, כשפוגש את דורי לראשונה מתנהג כלפיו בבריונות ומקניט אותו בשל הכתמים על עורו.
חולם להיות זמר, משתתף במופע הגדול.
הנכד של תמר, ובסוף העונה הראשונה פיטרה אותו מהמופע הגדול והפך להיות עוזר הפקה של המופע.
בן-זוגה של תמוז מהעונה הראשונה עד אמצע העונה החמישית, בו היא נפרדת ממנו.
בעונה החמישית עובר עם דורי ואיתמר לקריית הרצל.
מתחבר אל תילי, ואף הופך להיות בן זוגה בסוף העונה.
מדבר עם תמוז ומסביר לה הכל על תילי.
שיקמה (אנה זק) (עונות 1–4) – מדריכה בתנועת הצופים, מקבלת אודישן לשיר כסולנית במופע הגדול.
החברה הטובה ביותר של ליאור, בהתחלה מסתירה ממנה את זה שהיא הולכת למופע אך לבסוף ליאור מגלה ושיקמה מתנצלת.
בתחילת העונה השלישית הופכת לחברתו של ניתאי, אך בתחילת העונה הרביעית נפרדת ממנו.
בהמשך העונה הרביעית מטרפת ל"כת" של אורקה, עד שהחברים האחרים מנסים להציל אותה מכך ושהיא תצא מהכת, ואף הצליחו.
בעונה החמישית לא נראית, לא ידוע למה.
לירז (אלין כהן) (עונות 1–2) – מנהלת המשמרת של ה"בורגר ראפ".
קשוחה מאוד ומצייתת לחוקי הבורגר ראפ בקפדנות.
עזרה לנדיר להתקבל לבורגר ראפ.
עילאי אשכנזי/כסף (שחר גולן) (עונות 1–2, אורח בעונות 3–4) – ילד ממשפחה עשירה, אח של ניתאי וחבר טוב של ניב, כשפוגש את דורי לראשונה מתנהג כלפיו בבריונות ומקניט אותו בשל מחלת הכתמים שלו.
בסוף העונה השנייה עובר לפנימייה ובסוף העונה השלישית ותחילת העונה הרביעית בא לביקור בבית.
ניתאי אשכנזי/כסף 2 (מיכאל גבעתי) — בא ממשפחה עשירה, אח של עילי.
קנה מחשב מהכסף של אביו בלי ידיעתו, התחיל לעבוד בבורגר ראפ כדי לשלם את החוב לאביו.
בעונה השלישית מתחיל להיות בן זוגה של שיקמה, אך נפרדים בתחילת העונה הרביעית.
בסוף העונה הרביעית מתפטר מהבורגר-ראפ בגלל שכבר בן 18 ומתגייס לצה"ל.
בעונה החמישית מגיע לביקור והופך להיות בן זוגה של שלי, אחותה של אושר.
מגלים שיש לו סרטן באותה עונה, אך מסתבר שזאת מחלה יפנית נדירה בשם קיקוצ'י, שיש לה תסמינים מאוד דומים למחלת הסרטן.
נדיר (אליהו שאקי) (עונות 2–4) – אח של שיקמה, צעיר עם תסמונת דאון.
ניתאי חשב תחילה שהוא החבר של שיקמה, אך לאחר אי ההבנה, הוא התיידד אתו.
אושר לוי (אלין גולן) (עונה 3–5) – הבוסית של דן ומיקי.
ביתו של מנכ"ל הרשת חמי.
בעונה החמישית מאוהבת בפעם הראשונה בחייה - בכחלון.
יש לשניהם אתגרים רבים וקשיים אך לבסוף הפכו להיות זוג.
איתמר נחמיה מיכאלי (בר ברימר) (עונות 3–5) – חובש שטיפל בדורי אחרי שנכווה.
מתנדב ב"בית נחמה" (שנקרא בהמשך "בית תמר").
בנה של רונה מיכאלי, ראש הממשלה.
בעונה החמישית עובר עם דורי וניב לקריית הרצל.
בר קקון (גאיה גור אריה) (עונות 3–5) - בת דודתם של דורי ותמוז, בתו של מני קקון.
טסה ללונדון וחוזרת לישראל ונשארת.
לומדת טניס, והוריה לא רוצים שיהיה לה חבר כדי ששום דבר לא יסיח את דעתה, כי רוצים שהיא תמיד תהיה הכי טובה בטניס.
למרות זאת, בזוגיות עם איתמר, אך הבעיה היא שאמו של איתמר, רונה מיכאלי, היא ראשת הממשלה, ואביה של בר, מני, אויבה של רונה ומשפיל אותה ומשפיץ אותה מול כל הטלוויזיה, מה שגרם לניסיון התנקשות ברונה.
מני חזר ללונדון אך בר נשארה בישראל, בזוגיות עם איתמר.
בעונה החמישית עוברת עם נטע לקריית הרצל, והמדריכה של מיכאל, ומגלה על מה שקורה לו עם קוף וניסו.
עוזרת להקים את בית הקפה החדש, ועובדת עם מיכאל בבר.
באמצע העונה החמישית עד סופה שברה את הרגל, מה שהוביל לגבס.
התמכרה לקניות אבל זה הגיע לגבול כאשר שלא היה לה כסף בחשבון הבנק שלה, היא גנבה את כרטיס האשראי של דורי.
דורי, נטע ואיתמר הצליחו לעזור לה ולבסוף החלימה עם הרגל.
דן (עידן מירון) (עונות 3–4) – האחראי הזמני בבורגר ראפ במקום לירז עד לכניסתה של אושר.
דרור אזולאי (שגיא מוקי) (עונות 3–4) – בן זוגה של נטע.
אחיו הקטן של יוסי אזולאי שמעשי הפשע שלו מסבכים את אחיו.
בעונה הרביעית נטע שכנעה אותו להסגיר את עצמו למשטרה, ולבסוף דרור נכנס לכלא.
שלי לוי (קורל סער) (עונה 5) - אחותה הגדולה של אושר.
הייתה המנהלת של הבורגר ראפ אחרי שניתאי התפטר.
בחורה רוחנית ואוהבת בילויים מאשר את העסק.
בת-זוגו של ניתאי, מגלה ראשונה שיש לו סרטן, וגם מגלה על מחלת ה"קיקוצ'י" שבשלב מסוים עוזר לניתאי.
חניכי נווה ישראל (עונה 5)
מיכאל (מאור לוי) - בן למשפחה בפרק ב'.
לא מסתדר עם אביו החורג.
בר מנסה לעזור לו, אך קוף אומר לו להתנהג טוב וכמו שבר רוצה, כך שהם יסיחו את דעתה של בר ויצליחו להביא את מיכאל לסדר סופי.
רונן כחלון (אלעד מרגי) - מכונה בשם משפחתו.
בהתחלה מתלהב ממנו, אך אז מגלה שאימו של דורי הפכה את אימו של כחלון לבטלנית וללא כסף, ואז מתחיל לשנוא אותו.
כאשר שמרית ומלי מדברים, רונן התחיל להתחבר אל דורי ולהבין את מה שקרה בצבא.
מלי מתחילה לקבל כסף ולבסוף, בסוף העונה החמישית, מתברר כי מלי קנתה דירה שלמה מתאהב באושר ונהייה בן זוגה
רויטל "רווי" כחלון (נועם קלינשטיין) - אחותו הקטנה של כחלון.
לינור (שירז לנציאנו) - נערה אאוט סיידרית.
החניכה של ניב, שבהמשך גם התאהבה בו ואף פתחה אובססיה כלפיו.
יהלי (אמה גוטמן) - בת לעולים מברית המועצות.
הדס נחמה (אילנית לוי) (עונות 2-1, 5) – אימן המאמצת של סיוון ולולו.
מנסה לגרום לסיוון לסלוח לאביו הביולוגי ולהיפגש איתו.
אביעד נחמה (אלירז שדה) (עונות 1–2) – אביהן המאמץ של סיון ולולו המנסה לגרום לסיון לסלוח לאביו הביולוגי ולהיפגש איתו.
קלוד (טל מוסרי) (עונות 1–2, 4) – המפיק והמלהק של המופע הגדול.
מעדיף את ניב, ורוצה שהוא יופיע במופע ולא זיגי.
נפרד ממנה לאחר שראה אותה עם ניב.
בעונה החמישית אפי מתחקרת על שמרית ואז מתחקרת על ילדיה (תמוז ודורי) ואז מתקשרת אל נדב ומתחקרת אותו.
נדב מתקשר לתמוז, מה שגורם לדורי, שמגלה על זה שאפי תיחקרה על אימו, להתעצבן עליה ולרצות שהיא תעזוב.
ליאור (הודיה) (עמית סידי) (עונות 1,4) – מדריכה בתנועת הצופים, חברתה הטובה של שיקמה.
נפרדת משיקמה לאחר התחלת המופע השני של "המופע הגדול", אך בעונה הרביעית ליאור פגשה אותה ושכנעה אותה להצטרף לכת המחול של אורקה.
שינתה את שמה להודיה בגלל הכת.
לאחר ששיקמה עזבה את הכת, גם היא עזבה וחזרה לשמה המקורי.
רון פניני (אנחל בונני) (עונות 1–2)– אביו הביולוגי של סיוון.
בתחילת הסדרה הוא נמלט מחבורת פושעים שרדפה אחריו ומתחבא בבית משפחת ארזי.
אוהב את בנו יותר מכל.
בסוף העונה השנייה עזב לארץ זרה כדי שלא ירדפו אחריו, ורוצה שסיוון יבוא איתו, אך סיוון מתחרט, ונשאר בארץ.
במהלך עונות 4-3 רון מוזכר, בכך שסיוון מבקר אצלו בחו"ל.
גלית כהן (נטע הבר) (עונות 1–2) – אימה של נטע.
היא ואביה של נטע עסוקים בעבודתם ונותנים לנטע להשגיח על אחיה הקטן ניצן.
ניצן כהן (רועי מהבד) (עונות 1–2)– אחיה הצעיר של נטע.
פותח בשבילה חשבון באינסטגרם שבו היא מפרסמת את הבגדים שהיא מעצבת.
עמית (עמית אפשטיין) (עונה 1) - עובד במופע הגדול.
יוסי אזולאי (ישראל אטיאס) (עונות 4-1) – רודף אחרי פניני ורוצה לנקום בו דרך סיון בנו, הצליח לברוח מהמשטרה ברגע האחרון.
דחף את בוריס מהגג בעונה השלישית, ובתחילת העונה הרביעית נכנס לכלא, ובהמשך העונה גם אחיו נכנס לכלא.
דני צפריר (גולן אזולאי) (עונות 1–2) – אביהם של עומר ומיקי.
נמצא במלחמה תמידית עם אשתו נועה.
פיתח את יישומון המסכות "מאסק".
נועה צפריר (גלית גיאת) – אימם של עומר ומיקי.
נמצאת במלחמה תמידית עם בעלה דני.
עומר צפריר (אור אדרי) (עונה 2) – בן 19. אחיה החייל (לשעבר) של מיקי.
עדן מאירי (בתפקיד עצמו) (עונות 1–2) – מופיע עם נטע בחלומות של דורי.
במציאות מככב במופע הגדול בפעם השנייה.
אביגיל (מוזכרת) (עונה 1) – העובדת הסוציאלית של סיוון.
תמר גלרון (סנדרה שדה) (עונות 1–3) – סבתו של ניב.
המפיקה המיתולוגית של המופע הגדול.
פיטרה את ניב לאחר שראתה את סרטון ההתעללות שלו בדורי.
בעונה השלישית מנסה להשיג חוזה ענק מהפקה אמריקאית מוזיקאית גדולה, ומגלה כי לאחר שדורי נכווה, הוא יותר רוצה להפסיק להיות זיגי, לאחר שאמר זאת בעונה השנייה.
בסוף העונה השלישית ניב מזמין את תמר לביתו של דורי, והיא מגלה על כך שניב רוצה לעשות לה סוג הופעה.
שיוצאת מהבית, מתה מדום לב, וכבר יומיים אחרי הלוויה של תמר מתקיימת.
ניקול ראידמן (בתפקיד עצמה) (עונה 1) – לקוחה של גלית שבאה למדוד את השמלה שנראה לכאורה שנטע הרסה, אך העדיפה את השמלה ככה.
אופירה (נעמה שפירא) (אורחת בעונה 1) – המטפלת הזוגית של נועה ודני.
מיקי חשבה שהיא המאהבת של אביו.
כהנא (מרטין אומנסקי) (עונות 1–2) - ברנש שעובד אצל אזולאי שכלוא בבית הסוהר של פניני ומדליף עליו מידע לאזולאי.
חגית (קול בלבד) (עונה 1) – כתבת מ"בידור 1" שהתקשרה לדורי בגין ההופעה של זיגי.
תום פרץ (אוראל צברי) (עונות 4-1) – כתב בידור שנשלח לסקר את המופע הגדול ואת הדרמות של מאחורי הקלעים.
מנסה תמיד להשיג לכלוכים על אנשים, במיוחד על דורי גם שהיה זיגי וגם לאחר שגילה שהוא דורי.
מירב (עמית צנציפר) (עונות 4,1, אורחת בעונה 2) – חברה של שיקמה מהמופע הגדול.
החליטה שהיא ושקמה ינצלו לטובתן את מסיבת הבריכה של תמוז.
אמיר פורר (רמי קאשי) (עונות 1–2) – עוזרו של אזולאי שמתגלה בהמשך שהוא שוטר סמוי שעובד עם פניני.
נחשף בהמשך על ידי אזולאי.
נאור (דורון ביטון) (עונה 2) בחור שמתעלל בנדיר "בבורגר ראפ", עקב מחלתו.
רז (יקיר פורטל) (עונה 2) – מעסיקם של פורר ופניני.
ניהל את המעקב אחר חטיפתו של סיוון.
אורי (קול בלבד) (עונה 2) – בחור פדופיל ומבוגר שמתחזה לזיגי, התחזה לחבר של מיקי בסוף העונה השנייה, הם קבעו להיפגש אבל הוא חטף אותה.
בתחילת העונה השלישית מתגלה שמיקי ברחה ממנו.
פאולה (תקווה גדעון) (עונות 3–4) - החוקרת של ניתאי (בגלל דחיפת בוריס מהגג), מנסה בטובתו אבל גם לתפוס את האשם.
איתן אשכנזי (דני ניב) (עונות 3–5) - אביהם של עילאי וניתאי.
התאלמן מאשתו לאחר שהיא נהרגה בתאונת דרכים.
יועד חיון (גיא הוכמן) (עונה 3) - עורך הדין של איתן וניתאי.
בוריס גורביץ' (זיו זהבי) (עונה 3) - איש פשע מהעולם התחתון.
מאבטח לא רצוי ולא מורשם של בית נחמה.
אזולאי דחף אותו מגג נחמה, ושיקר שלא עשה את זה, מה שהוביל את בוריס לטיפול נמרץ, והאשימו את ניתאי בזאת.
דורי עוזר לנטע, מה שגורם לה לתפוס את האשם עם עוד קצת עזרה ממשטרת ישראל.
לבסוף, בוריס חי, אך כבר לא מאבטח והפסיק להיות איש פשע.
מני קקון (אסי ישראלוף) (עונות 3–4) - אביה של בר ואחיה של שימרית.
גר באנגליה, ושב לארץ על מנת להתמודד על ראשות הממשלה.
פרופסור במקצועו שכתב ספר בשם "הפירמידה ההפוכה".
ערן (רפאל כהן) (עונה 3) - חניך בבית נחמה, עם תסמונת דאון.
יואב (אוראל תורג'מן) (עונות 3–4) - חניך בבית נחמה, עם תסמונת דאון.
עדי (שמרית קרוייטרו) (עונות 3–4) - חניכה בבית נחמה, עם תסמונת דאון.
חגית (רוני אמציה) (עונות 3–4) - חניכה בבית נחמה, על הספקטרום האוטיסטי.
מיקי מנסה להתחבר איתה, מכיוון שהן כנראה הולכות להיות אחיות.
חמי לוי (קול בלבד) (עונה 3 מוזכר בעונות 1 ,2 ו-5) - מנכ"ל הרשת "בורגר ראפ".
בהמשך קונה את "קפה אלברט".
ביגלה (מוזכר בעונה 3) - שמה של הכלב של תמוז שהיא הייתה ילדה קטנה.
צ'ומפי (עונות 5-3) - בובת המפלצת של תמוז.
לבסוף, עד סיום הסדרה, תמוז וניב קוראים אחד לשני "צ'ומפי" בגלל שתמוז לא רוצה לשכוח את הבובה.
שחר (מיכה סלקטר) (עונות 4-3) - בן זוגה החדש של נועה.
נועה חשבה תחילה ששמו "שחף", עד שמיקי העמידה אותה על טעותה.
רונה מיכאלי (גילת אנקורי) (עונות 3–4) - ראש הממשלה ואמו של איתמר.
בעונה הרביעית נורתה על ידי פעיל ימין בעקבות פעילותה למסירת שטחים ברמת הגולן משליטה ישראלית לשליטה סורית ולאחר מכן ניצלה.
אלימור פרג/אורקה (שירן סנדל) (עונה 4) - המנהלת של כת המחול של הודיה, מירב ושיקמה, מתגלה כפושעת משוחררת מירושלים שחזרה לעבוד על נערות תמימות וגורמת להן לעבוד בלי לקבל כלום על עבודתן.
מיטל (מוזכרת) (עונה 4) - חברתו הקודמת של איתמר.
ד"ר פרנקל (קול בלבד) (עונה 4) - חברתה ורופאתה של תמר.
אמיר שפע (מוזכר) (עונה 4) - הרמטכ"ל לשעבר וסגנה לשעבר של רונה.
רונה פטרה אותו בגלל ניהול כושל של מבצע צבאי כשכיהן כרמטכ"ל.
מני תכנן לקחת אותו כסגנו.
סאני גלינברג (עידו ויסלר) (עונה 4) - איש הקמפיין של מני.
המדליף האמיתי של הקמפיין שלו.
מני פיטר אותו לאחר שהוא גרם לו להתוודות.
מלכה (מוזכרת) (עונה 4) - מעצבת הבגדים של אורקה, עד שהיא הסתכסכה עמה.
רונן (מוזכר) (עונה 4) - איש צוות נוסף של מני.
מיקי חשבה שהיא מכרה שלו.
בהמשך, אחיה מסדר לה עבודה בבורגר ראפ.
ג'וני (עונה 4) - אחד מהנגנים בלהקה של סיוון.
ביום התחרות שבר את הרגל לאחר שנפל.
אריאל "קוף" קופמן (דני שטג) (עונה 5) - האנטגוניסט של עונה 5. בעל ארגון פשע בקריית הרצל.
נותן חסות על תושבי השכונה.
ניסו רחמים (שלומי יפרח) (עונה 5) - העוזר של קוף.
מי ששדד עם מיכאל את המכולת.
מיכאל הקליט אותו ללא ידיעתו.
מזל (מלי) כחלון (מירב שירום) (עונה 5) - אמם של רווי וכחלון.
אזרחית עובדת צה"ל שפוטרה בגלל פרשה בצבא, שמסתבר שקוף גנב את הכרטיס שלה והשתמש בו על מנת לשדוד את הבסיס שלה.
אפרת "אפי" (בר זומר) (עונה 5) - המדריכה של הבנות.
עובדת בשביל מישהי בשם אופירה.
אופירה (קול בלבד) (עונה 5) - המעסיקה של אפי
ד"ר כספי (מוזכר) (עונה 5) - הרופא של ניתאי
עופר (רביב כנר) (עונה 5) - המנהל של הנוער בסיכון.
לולו (יסמין עמרי) (עונה 5) - נערה שמתחרה על המכונית של הדס (אימה המאמצת) עם מיקי, אשר בהמשך היא ומיקי נהיות חברות.
אחותו של סיוון, מכיוון שהם מאותה משפחת אומנה.
מסתבר שהייתה עוזרת של קוף וניסו, ולמרות שלא רוצה יותר להיות העוזרת שלהם, היא ממשיכה.
בגלל שהאוכל שלה בביתה לא טוב, היא פורצת לבתים או שפשוט היא מגיעה ל"בורגר-ראפ", כדי שמיקי תיתן לה אוכל, למרות שמיקי לא יודעת שהיא מביאה אוכל לעצמה, אלא חושבת שהיא מביאה את כל האוכל לאנשים נזקקים.
תהילה "תילי" (עדן סבן) (עונה 5) - מוכרת בחנות המכולת בקריית הרצל.
בהמשך עובדת גם עם קוף, דבר המקשה עליה לנהל מערכת יחסים עם ניב.
אייל "אפרוח" מימון (בניה ברבי) (עונה 5) - חבר של עופר וצפצה.
זמר שירד מגדולתו ונהיה חסר בית.
עופר סידר לו עבודה כטכנאי.
בהמשך קוף מעסיק אותו כזמר מזרחי.
צפצה (צפריר) (עונה 5) - חבר לשעבר של אייל ועופר.
אבישג סמברג (בתפקיד עצמה) (עונה 5) - התנדבה בשנת שירות בעברה בקריית הרצל, מגלה לבנות שאיתמר החליף בין הדירות בפרק הבכורה של העונה החמישית.
זהבה שושני (ליאת אקטע) (עונה 5) - זמרת.
הגיע לקריית הרצל במקרה, לאחר שמכוניתה נתקעה.
עפרון (מוזכר) - ראש ארגון פשע שעושה עסקאות עם קוף.
אוריאן פישמן (אסנת פישמן) (עונה 5) - הפסיכולוגית של תמוז ומיקי.
הלל ארזי- בנם של דורי ונטע.
רשימת הפרקים בכל הסדרה ככל הנראה מבוטאים.
בשנת 2022, כמה ימים לפני עליית העונה השלישית של הסדרה, יצאה סדרה קצרה בת 4 פרקים בשם "בלי מסכות".
הסדרה מתארת חיים של שירה לוי, שיר זוארץ, שירלי לוי ואמיתי ארמן, בכל פרק יש יום אחד בחיים שלהם, שהצופים יכולים לראות.
זיגופיסטר (שם מדעי: Zygophyseter; מילולית: "עצם לחי של ראשתן") הוא סוג של לווייתן שיניים נכחד שהיה קרובו של הראשתן המודרני, והוא חי בסוף תקופת המיוקן לפני 11.6 עד 7.2 מיליון שנה מזמננו.
המאובנים שלו התגלו בקרבת העיר לצ'ה שבאיטליה והם הוגדרו בשנת 2006 בידי החוקרים ג'ובאני ביאנוצ'י (Giovanni Bianucci) ווולטר לנדיני (Walter Landini).
הזיגופיסטר היה יונק ימי טורף באורך של 6.5 עד 7 מטרים והיה טורף-על הדומה לקטלן המודרני.
הוא היה אחד ממספר סוגים של דמויי-ראשתן קדומים ששחו במימי המיוקן ואיימו על שאר חיות הים, ביניהם האקרופיסטר, הבריגמופיסטר והגדול ביותר - לווייתן מלווילי, שהגיע לגודל של ראשתן מודרני, באורך של עד 17 מטרים.
לזיגופיסטר היה מבנה שיניים בעל ציפוי אימייל, כנראה כירושה מאבות דמויי-בסילוזאוריים טורפים שניזונו מבשר ולא רק מדגי,ם אך בקדמת הלסת היו שיניים חרוטיות דקות יותר.
היה לו מקור בולט ואיבר תפוח ששימש לאיכון הד, בדומה לרוב לווייתני השיניים.
לווייתן זה היה טורף מאיים שניזון מדגים גדולים, תחשאים קדומים, טורפים ימיים קדומים וגם מלווייתנים אחרים.
הוא עצמו אולי נטרף בידי כרישי ענק כמו המגלודון.
הילרי הינטון זיגלר (נודע בכינוי "זיג", 6 בנובמבר 1926 - 28 בנובמבר 2012) היה סופר, איש מכירות ונואם אמריקאי.
עסק בנאומי מוטיבציה במשך כ-40 שנה, וכונה לעיתים קרובות דובר המוטיבציה הפופולרי ביותר.
זיג זיגלר נולד במחוז קפה שבאלבמה, לג'ון סילאס זיגלר ולילה ווסקוט זיגלר.
הוא היה העשירי מבין 12 ילדים.
כשהיה בן חמש, משפחתו עברה לעיר יאזו שבמיסיסיפי (מדינה), ושם בילה את מרבית ילדותו המוקדמת.
כשנה לאחר המעבר, בשנת 1931 נפטר אביו משבץ מוחי ואחותו הצעירה נפטרה כעבור יומיים.
בין השנים 1943–1945 השתתף זיגלר בתוכנית ההכשרה של חיל הים V-12 של חיל הים באוניברסיטת דרום קרוליינה.
בשנת 1947 עזב זיגלר את לימודיו בקולג' ועבר ללנקסטר שבדרום קרוליינה ושם החל לעבוד כאיש מכירות בחברת WearEver Cookware.
זיגלר קודם למנהל שטח ולבסוף למפקח על האגף בשנת 1950.
בזמן שעבד בחברה זיגלר החל להתעניין בעזרה עצמית ובנאומי מוטיבציה.
בשנת 1963 יחד עם חבריו ריצ'רד דיק גרדנר, והאל קראוזה, הקימו חברה שמטרתה הייתה להעלות את תדמית אנשי המכירות באמריקה באמצעות מתן סמינרים.
הם התחילו בערים ברחבי דרום המערב התיכון, בהשתתפות נואמים כמו זיגלר, נורמן וינסנט פייל, קן מקפרלנד, קאווט רוברט, ביל גוב, מקסוול מאלץ, ורד מוטלי.
הם הזמינו אולם, הרכיבו לוח נאומים ויצרו קשר עם עסקים מקומיים כדי למכור כרטיסים.
הקהל כלל סוכני ביטוח, מוכרי רכב, יועצים פיננסיים, יזמים, בעלי עסקים קטנים וסקרנים.
זיגלר המשיך לנאום למען קהלי האיגוד הלאומי לחינוך מכירות (NASE), שהוקם על ידי דיק גרדנר בשנת 1965, והפך גם למאמן מכירות מרכזי של 'מרי קיי קוסמטיקה'.
בשנת 1968 הוא הפך לסגן נשיא ומנהל הדרכה בחברת ביצועי הרכב ועבר לדאלאס, טקסס.
החברה פשטה את הרגל שנתיים לאחר מכן.
הוא ייסד את מכון זיגמנשיפ, שלימים נודע בשם זיגלר בע"מ.
באדיסון טקסס, זיגלר העסיק והכשיר מספר נואמים, בהם ויל האריס.
בשנת 2007, נפילה במדרגות הותירה אותו עם בעיות זיכרון לטווח קצר.
עם זאת, זיגלר לעיתים הרוויח עשרות אלפי דולרים לנאום ופעמים אחרות ויתר על שכר הטרחה שלו, המשיך לקחת חלק בסמינרי מוטיבציה עד פרישתו בשנת 2010.
הקריירה המכובדת שלו התאפיינה בפרסים רב, כבוד והכרה.
הוא קיבל שלושה תוארי כבוד:
בשנת 1985 הוא קיבל תואר דוקטור של כבוד למשפטים, מ Criswell Center for Biblical Studies
בשנת 1995 תואר דוקטור של כבוד "Humani - ties", מאוניברסיטת אוקלהומה למדע ואמנויות
בשנת 1998 תואר דוקטור של כבוד "Letters Degree" על תרומתו לספרות בנושא הפוטנציאל אנושי, מאוניברסיטת "Southern Nazarene", שם נמצא כיום מרכז זיג זיגלר למנהיגות אתית.
זיג זיגלר הוכר על ידי עמיתיו כגאון המוטיבציה של זמננו.
הסגנון הייחודי לו והמסרים המובהקים הקנו לו תוארי כבוד רבים.
לאחר שחלק במה עם נשיאי ארצות הברית רולנד רייגן ובוש האב ועוד אישים אחרים כגון הגנרל קולין פאואל, זיגלר נחשב אז לאחד ממאמני ההתפתחות המובילים בעולם.
ביולי 2001 קיבל את התואר הגבוהה ביותר מארגון הדוברים העולמי "The Cavett".
זיגלר הכיר את ז'אן אברנתי בג'קסון (מיסיסיפי) כשהיה בן 17 והיא בת 16.
לזיג וז'אן היו שני בנים ושתי בנות:
בתו הבכורה סוזן ויטמאייר, מתה מפיברוזיס ריאתי ב-1995.
סינדי זיגלר אוטס מסאות'לייק, טקסס.
ג'ולי זיגלר נורמן מאלבורד, טקסס.
טום זיגלר, שכיום הוא מנכ"ל.
ב־28 בנובמבר 2012 נפטר זיגלר מדלקת ריאות בבית החולים בפלאנו טקסס כשהוא בן 86.
זיגלר היה חבר המפלגה הרפובליקנית ותמך במושל ארקנסו מייק האקבי במועמדותו לנשיאות בשנת 2008.
זיגלר דיבר לעיתים קרובות על ההתעוררות הדתית שלו שחלה ב-1972 ועורר את אמונתו בכותרות ספרים כגון "וידויים של נוצרי שמח" (1978) ו-"וידויים של נוצרי מתאבל" (1998) - ספר שכתב לאחר מות בתו הבכורה.
בהרצאותיו הירבה לשלב מרעיונות הנצרות.
בין השנים 1974 - 2012, בנוסף לנאומיו, כתב זיגלר למעלה 32 ספרים שרבים מהם היו ברשימת רבי המכר, ואינספור קלטות וידאו אשר נמכרו ברחבי ארצות הברית.
ספרו הראשון, ביסקוויטים, פרעושים וידיות משאבה (בהוצאת 1977 שונה שמו ל"נתראה בראש", נדחה 39 פעמים לפני שיצא לאור בשנת 1974.
וידויים של נוצרי שמח (-חיים נוצריים), גרטנה: פאב שקנאי, 1978.
סודות סגירת המכירה של זיג זיגלר (-שיווק), ניו יורק: ספרי ברקלי, 1984.
משפחה יקרה (-חיי משפחה), פאב פליקן, 1984.
מדרגות לפסגה (-הצלחה), גרטנה: פאב פליקן, 1985.
לגדל ילדים חיוביים בעולם שלילי (-פסיכולוגית ילדים), נאשוויל: אוליבר נלסון, 1985.
ביצועים מעולים (-התנהלות ניהולית), ניו יורק: ספרי ברקלי, 1987.
החרטה של גנב התכשיטים (-לנוער), ויטון, אילינוי: בית טינדייל, 1985.
הבוטנים הגרועים בעיר; מאלף הפרעושים (-נוער), 1988.
חיזור לאחר נישואין (-זוגיות), נאשוויל, 1990.
מעל הפסגה (-הצלחה, התנהלות החיים), נאשוויל: טי נלסון, 1994.
ספר ההוראות הקטן של זיג זיגלר: השראה וחוכמה מהמניע העליון של אמריקה (-התנהלות בחיים), טולסה, אוקלה.: ספרי כבוד, 1997.
וידויים של נוצרי מתאבל, 1998.
הצלחה עבור בובות (-הצלחה - היבטים פסיכולוגיים), פוסטר סיטי, קליפורניה: IDG ספרים ברחבי העולם, 1998.
משהו אחר לחייך עליו (-השראה ודת) נאשוויל: 1999.
שיווק ברשת עבור בובות (-שיווק), אמסטרדם: אדיסון ווסלי, 2001.
מכירת 101: מה שכל איש מכירות מצליח צריך לדעת (-שיווק), נאשוויל, 2003.
שיחות עם הכלב שלי (-השראה; כלבים), נאשוויל, טנ': ברודמן והולמן' 2005.
יותר טוב מאשר טוב: יצירת חיים שאתה לא יכול לחכות כדי לחיות ( - חיים נוצריים, התנהגות חיים, הצלחה), נאשוויל, 2006.
עם ג'ולי זיגלר אמצו את המאבק: לחיות את החיים בתנאי החיים (-נחמה), ניו יורק: הווארד ספרים, 2009.
נולד לנצח: מצא את קוד ההצלחה שלך דאלאס, 2012.
בשנת 2002 פרסם זיגלר את האוטוביוגרפיה שלו.
זיג זאואר P365 הוא אקדח חצי-אוטומטי עם מסגרת פולימרית מתוצרת זיג זאואר המיועד לנשיאה יומיומית.
משקלו כ-500 גרם, אורכו 147 מ"מ, ועוביו 26 מ"מ, דבר המאפשר הסלקה עמוקה ונוחות נשיאה.
האקדח מגיע עם שתי מחסניות של 10 כדורים, וקיימות מחסניות מקוריות המאריכות ל-12,15,17 כדורים.
האקדח מגיע עם כוונות טריטיום המיועדות לירי בלילה.
ב-2018 וגם ב-2019 האקדח היה הנמכר ביותר בארצות הברית.
יחודו של האקדח הוא במחסנית המיוחדת שלו שמאפשרת לו לשאת 10 כדורים, כמו גלוק 26, בעוד מבחינת הממדים החיצוניים שלו הוא יותר קטן מן הגלוק 43, שנושא 3 או 4 כדורים פחות.
בשל הפופולריות הרבה של האקדח, בשנים שלאחר הוצאתו חברות רבות יצאו עם דגמים חדשים בעלי מאפיינים דומים: springfield helcat, smith shield plus, taurus gx4, ועוד.
בחודש אוגוסט 2022 הושק P365 XMACRO אשר מגיע עם קיבולת של 17 כדור, כוונות לילה ומפצה סטייה מובנה.
האקדח דומה בגודלו לגלוק 43X.
זיגוד וילהלם אדולף ארנולד כריסטוף פרנק פון אילזמן היה קצין בצבא הקיסרות הגרמנית אשר התפרסם כשלישו הצבאי של וילהלם השני, קיסר גרמניה.
לאחר מלחמת העולם הראשונה, יצא לגלות בהולנד ביחד עם הקיסר ושימש כמנהל אחוזת דורן.
אילזמן נולד בלינבורג ב-19 בפברואר 1884. הוא היה בנו של הגנרל הפרוסי קרל פון אילזמן ושל אשתו תֵקְלַה לבית פריין פון המרשטיין-אקוורד.
אילזמן התגייס לצבא הקיסרות הגרמנית, הוצב במשמר הקיסרי והגיע לדרגת האופטמן.
ב-1918 הוא הפך לשלישו הצבאי של וילהלם השני, קיסר גרמניה.
ב-10 בנובמבר של אותה שנה, עם סיום מלחמת העולם הראשונה, נאלץ הקיסר לוותר על כסאו ולצאת לגלות בהולנד.
אילזמן בחר לפרוש מהצבא ולצאת לגלות יחד עמו.
הקיסר נקלט בתחילה בטירת אמרונכן בידי הרוזן פון בנטינק.
הקיסר שהה בטירה במשך שנה וחצי, ובתקופה זו אילזמן התאהב באליזבת פון בנטינק, בתו של הרוזן, שניהלה את משק הבית בטירה לאחר מות אמה.
במאי 1920 הם התארסו, ובאוקטובר של אותה שנה הם נישאו.
בסוף שנת 1919 רכש הקיסר את אחוזת דורן מידי הברונית המסטרה דה בופור, ולאחר שיפוץ נרחב, עבר לגור בה ב-1920. אליזבת החליטה להישאר באמרונכן ולנהל את משק הבית של אביה.
אילזמן החליט לחלק את זמנו בין דורן לאמרונכן, אולם בפועל בילה יותר זמן בדורן.
אילזמן היה האיש הקרוב ביותר לקיסר, ופרט לעבודתו היומיומית גם סייע לו בעבודות הגינה והגיש לו את החדשות החשובות מהעיתונים.
הוא היה אחד מהבודדים שיצאו עם הקיסר לגלותו ונשארו עמו עד מותו ב-1941. אילזמן החליט להישאר בהולנד ולבקשתו של וילהלם, נסיך הכתר של גרמניה, המשיך לנהל את אחוזת דורן.
ב-6 ביוני 1952 הוא התאבד בפתח האחוזה.
אילזמן ניהל יומן במשך שנים, אשר חלקים ממנו פורסמו לאחר מותו והוא משמש כמקור חשוב לשנות הגלות של הקיסר.
על בסיסו של יומן זה כתב יאן בכמן את הרומן הגרמני "הקיסר בגלות" (Der Kaiser im Exil).
בסרט הנשיקה האחרונה של הקיסר גולמה דמותו בידי בן דניאלס.
זבלונים היה מותג של צעצועי אספנות המיוצרים על ידי Moose Toys, שהושק לראשונה ב-2011. הצעצועים יצאו בסדרות, כולם עם נושאים ספציפיים משלהם, ויש שבע סדרות בסך הכל.
לצד הצעצועים הבודדים, הליין כולל גם סחורה נוספת, כמו משחקי וידאו, ספרי פעילות ואלבומי מדבקות.
הבובות עשויות בדרך כלל מגומי והן מגיעות בתוך מכלים בצורת פח אשפה (בסדרות 1-4) באסלות (בסדרה ה-5) או בשפופרות ומכלי מדידה (בסדרה ה-7 והאחרונה) שצבעם וגודלם יכולים להשתנות בהתאם לסדרה ולאריזה בה נמכרו.
לכל בובה יש שם מסוים והן מחולקות לפי כמה קריטריונים: נושא (למשל מוצרים דוממים/בעלי חיים/מאכלים ועוד), רמת נדירות (נפוץ, נדיר, נדיר במיוחד, מהדורה מיוחדת ומהדורה מוגבלת) ויכולת מיוחדת (למשל לזהור בחושך, לשנות צבעים ועוד).
הזבלונים במהדורה המוגבלת לרוב יהיו עשויים מחומר אחר שאינו גומי.
הזבלונים במהדורה המוגבלת נמכרים במחירים גבוהים מאוד, ב-2013 בובה במהדורה מוגבלת נמכרה בסכום של 1,000 יורו (כ-4,800 בשקל חדש לפי שער היורו באותה תקופה).
בסוף 2014 שוחררה הסדרה האחרונה של הזיבלונים, שהייתה סדרה 7. סדרה 8 לא יצאה ב-2015, מה שבילבל מעריצים רבים.
באותה תקופה, Moose Toys הוציאה פריטי אספנות אחרים, כמו Shopkins ו-Ugglys Pet Shop.
אחרי כמה חודשים, התרוצצו שמועות שאמרו שסדרת הצעצועים של הזיבלונים מסתיימת.
Moose Toys אישרה לבסוף סדרה השביעית הייתה הסדרה האחרונה בקיץ 2015.
קו הצעצועים זכה בסופו של דבר לתחייה בקיץ 2016 בשם "חבורת המגעילים", שהיה ספין-אוף של הזבלונים.
קו הצעצועים הזה הסתיים ב-2019.
זיגי הוא כפר קטן השוכן לחופו הדרומי של קפריסין, בין לימסול ללרנקה.
עד 1974 היו תושביו טורקים ויוונים.
במהלך הקרבות שניטשו בשנה זו, ברחו תושביו הטורקים של האי אל חלקו הצפוני ומאז האוכלוסייה בו מורכבת מקפריסאים יוונים בלבד.
זיגי הוא הכפר היחיד בקפריסין הבנוי על החוף בגובה 8 מטרים.
כלכלת הכפר מבוססת על תיירות וחקלאות.
באזור מגדלים בעיקר ירקות, קטניות, מספוא, עצי לימון ודגנים.
בסמוך לכפר, מופעלת תחנת הניסוי של המכון למחקר חקלאי.
הפיצוץ בבסיס הצי אוונגלוס פלוראקיס ב-11 ביולי 2011 הסב נזק לכלל הבתים בכפר.
בשנת 2018, נערכו בכפר הפגנות תמיכה במפלגת החזית העממית הלאומית המתנגדת למהגרים, ובחברי מועצה מקומית שהתנגדו לבניית מרכז לילדי פליטים יתומים.
תושבים אחרים התנגדו לתנועת מחאה זו.
מחלוקת זו הובילה לכך שקפריסאים רבים קראו להחרים את הכפר הידוע בטברנות, במסעדות הרבות, ובמרכזי תיירות שוקקים.
במקרה אחד למשל, סירבו תלמידים לצאת לטיול בכפר מחשש שחבריהם המהגרים לא יתקבלו שם בסבר פנים יפות.
הודות לקרבת הכפר לערים פופולריות בקרב תיירים (כחצי שעה נסיעה מלרנקה ולימסול) ולמגוון האטרקציות לנופשים ולחובבי שייט, מהווה הכפר מוקד לתיירות שוקקת.
הכפר הידוע מתהדר בנמל דייגים פופולרי ובמרינה מפורסמת שהוקמה לאחרונה וכבר נמצאת בשימוש נרחב על ידי תיירים.
סופר האימה והמסתורין פיבוס קיפריאנו ומשורר הפולקלור שמביס אכניוטי הם תושבי הכפר.
זיג היא שפת תכנות אימפרטיבית לשימוש כללי.
השפה מוכוונת לתכנות מערכות, והיא בעלת טיפוסים סטטיים ומקומפלת.
השפה נוצרה על ידי אנדרו קלי ומיועדת לשמש תחליף קטן ופשוט יותר לשפת C, בתוספת יכולות מודרניות, אופטימיזציות חדשות ומגוון מנגנוני בטיחות (אם כי היא אינה מחייבת את המתכנת לשימוש בטוח בזיכרון).
היא נבדלת משפות דומות לה כגון Go, ראסט וCarbon בכך שאינה מכוונת לשמש תחליף לC++.
השפה משפרת ומפשטת שימוש במבני בקרה, קריאה לפונקציות, ייבוא ספריות, הצהרה על משתנים ותמיכה ביוניקוד.
בנוסף לכך השפה אינה כוללת מאקרואים או הוראות לקדם-מעבד.
זיג אימצה מתוך שפות מודרניות אחרות קונספטים כמו טיפוסים גנריים של זמן הידור, מתן יכולת לפונקציות לעבוד על מגוון סוגי נתונים, וקומץ הוראות למהדר שמאפשרות גישה למידע על הטיפוסים באמצעות רפלקשן.
תוספות אחרות לשפה נועדו לשפר בטיחות קוד.
בדומה ל־C, זיג אינה כוללת איסוף זבל והטיפול בזיכרון נעשה ידנית.
זיג ממזערת את הסיכון לשגיאות בעת הטיפול בזיכרון באמצעות תחביר פשוט לשימוש בטיפוסים אופציונליים.
ישנו גם שלד (Framework) לבדיקות מובנה בשפה.
המטרה המרכזית של זיג היא "להיות פרגמטית" ולשמש פתרון מוצלח יותר לסוג הבעיות שנפתרות כיום על ידי שפת C.
לפיכך אחד השיקולים המרכזיים בשפה הוא יצירת קוד קריא.
זיג מנסה להשתמש ככל האפשר בקונספטים ותחביר מוכרים, ולהימנע מתוספות של תחביר מיוחד לקונספטים שאין בהם חידוש משמעותי.
זיג גם בנויה להיות "רובסטית, אופטימלית וניתנת לתחזוקה", והיא כוללת יכולות רבות לשיפור הבטיחות, האופטימיזציות ויכולת הבדיקה של קוד.
התחביר הקטן והפשוט שלה משחק חלק חשוב ביכולת לתחזק קוד זיג, ואכן התפיסה של זיג היא שצריך לאפשר למתכנתים תחזוקה ותיקון של קוד מבלי שאלו יידרשו להיכנס לנבכי השפה ולהכיר אותה לעומק.
ואפילו עם הייחודיות הזו, זיג עדיין מסוגלת להתקמפל בתוך ומול קוד C.
ניתן לכלול headers של C בתוך קוד זיג ולקרוא לפונקציות שהם מייצאים, וניתן לקשר קוד זיג לפרויקטים שכתובים ב־C פשוט על ידי include של headers שיוצר הקומפיילר.
במסגרת התפיסה שקוד צריך להיות פשוט וקריא, זיג כוללת כמה שינויים סגנוניים ביחס ל־C ולשפות דמויות C.